**.0**

**รายงานการประชุมสภาองค์การบริหารส่วนตำบลมะเกลือเก่า**

**สมัยวิสามัญที่ ๑ ครั้งที่ ๔ ประจำปี ๒๕๕๗**

**วันที่ ๓๐ กันยายน พ.ศ. ๒๕๕๗ เวลา ๑๓.๐๐ น.**

**ณ หอประชุมสภาองค์การบริหารส่วนตำบลมะเกลือเก่า**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** | **ลายมือชื่อ** |
| ๑ | นายสวง | งามมะเริง | ประธานสภา อบต. | สวง งามมะเริง |
| ๒ | นายนวม | เมินขุนทด | รองประธานสภา อบต. | นวม เมินขุนทด |
| ๓ | ว่าที่ร้อยตรีชวลิต | ปรีดาสา | เลขานุการสภา อบต. | ชวลิต ปรีดาสา |
| ๔ | นางบุญมี | เมาสูงเนิน | สมาชิกสภา อบต. ม. ๑ | บุญมี เมาสูงเนิน |
| ๕ | นายสมยศ | เร็วสูงเนิน | สมาชิกสภา อบต. ม. ๔ | สมยศ เร็วสูงเนิน |
| ๖ | นางบุปผา | กองพิธี | สมาชิกสภา อบต. ม. ๕ | บุปผา กองพิธี |
| ๗ | นายสมเกียรติ | ชินนอก | สมาชิกสภา อบต. ม. ๖ | สมเกียรติ ชินนอก |
| ๘ | นายสนอง | ภูจำนงค์ | สมาชิกสภา อบต. ม. ๖ | สนอง ภูจำนงค์ |
| ๙ | นายอมร | ศรีฐาน | สมาชิกสภา อบต. ม. ๗ | อมร ศรีฐาน |
| ๑๐ | นางบำรุง | จันทรโสภณ | สมาชิกสภา อบต. ม. ๘ | บำรุง จันทรโสภณ |
| ๑๑ | นางรวง | กอกลาง | สมาชิกสภา อบต. ม. ๙ | รวง กอกลาง |
| ๑๒ | นายธนกร | พลศรี | สมาชิกสภา อบต. ม. ๙ | ธนกร พลศรี |
| ๑๓ | นายสมเกียรติ | ชัชวาลย์ | สมาชิกสภา อบต. ม. ๑๐ | สมเกียรติ ชัชวาลย์ |
| ๑๔ | นายบรรจบ | ชัยบุรี | สมาชิกสภา อบต. ม. ๑๑ | บรรจบ ชัยบุรี |
| ๑๕ | นายนิยม | ตุนาค | สมาชิกสภา อบต. ม. ๑๑ | นิยม ตุนาค |
| ๑๖ | นายสายัณ | ดุงสูงเนิน | สมาชิกสภา อบต. ม. ๑๒ | สายัณ ดุงสูงเนิน |
| ๑๗ | นายบุญยืน | วิเศษโคกกรวด | สมาชิกสภา อบต. ม. ๑๒ | บุญยืน วิเศษโคกกรวด |
| ๑๘ | นายปุ่น | กิ้นบุราณ | สมาชิกสภา อบต. ม. ๑๓ | ปุ่น กิ้นบุราณ |
| ๑๙ | นายสุพนทร์ | แรมกลาง | สมาชิกสภา อบต. ม. ๑๔ | สุพนทร์ แรมกลาง |
| ๒๐ | นายอุดม | แซ่โซ | สมาชิกสภา อบต. ม. ๑๕ | อุดม แซ่โซ |
| ๒๑ | นายยอดขวัญ | เนียมสูงเนิน | สมาชิกสภา อบต. ม. ๑๕ | ยอดขวัญ เนียมสูงเนิน |
| ๒๒ | นายประเสริฐ | เถื่อนพิมาย | สมาชิกสภา อบต. ม. ๑๖ | ประเสริฐ เถื่อนพิมาย |
| ๒๓ | นางอัศนีย์ | กล้วยสูงเนิน | สมาชิกสภา อบต. ม. ๑๖ | อัศนีย์ กล้วยสูงเนิน |
| ๒๔ | นายสุพจน์ | ใจบุญ | สมาชิกสภา อบต. ม. ๑๗ | สุพจน์ ใจบุญ |
| ๒๕ | นางสุนารี | สวัสดี | สมาชิกสภา อบต. ม. ๑๘ | สุนารี สวัสดี |
| ๒๖ | นายบุญเส็ง | คำบาง | สมาชิกสภา อบต. ม. ๑๙ | บุญเส็ง คำบาง |
| ๒๗ | นายนึก | สระกระโทก | สมาชิกสภา อบต. ม. ๒๐ | นึก สระกระโทก |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** |
| ๑ | นายจรัส | มาสูงเนิน | สมาชิกสภา อบต. ม. ๑ |
| ๒ | นางธัญสินี | อมรพรหม | สมาชิกสภา อบต. ม. ๒ |
| ๓ | นางภัทราภรณ์ | เปินสูงเนิน | สมาชิกสภา อบต. ม. ๒ |
| ๔ | นายบุญส่ง | เปียสูงเนิน | สมาชิกสภา อบต. ม. ๓ |
| ๕ | นายสุขสนาน | รอบคอบ | สมาชิกสภา อบต. ม. ๔ |
| ๖ | นายกฤษฎา | พูนพรมราช | สมาชิกสภา อบต. ม. ๗ |
| ๗ | นายคล้อย | ชื่นสระน้อย | สมาชิกสภา อบต. ม. ๘ |
| ๘ | นายสรสิช | จรจันทร์ | สมาชกสภา อบต. ม. ๑๐ |
| ๙ | นายวิวัฒน์ | บัลลังค์ | สมาชิกสภา อบต. ม. ๑๔ |
| ๑๐ | นายปราโมทย์ | มิดขุนทด | สมาชิกสภา อบต. ม. ๑๗ |
| ๑๑ | นางประทินทิพย์ | วิริยะปัญญาชัย | สมาชิกสภา อบต. ม. ๑๘ |
| ๑๒ | นายฉลวย | บุญเรือง | สมาชิกสภา อบต. ม. ๑๙ |
| ๑๓ | นายวัลลภ | ชุ่มชื่น | สมาชิกสภา อบต. ม. ๒๐ |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** |
| ๑ | นายเอกชัย | พรหมพันธ์ใจ | นายก อบต. |
| ๒ | นายวินัย | นิลสูงเนิน | รองนายก อบต. |
| ๓ | นางสมทรง | ภู่ภูเขียว | เลขานุการนายก อบต. |
| ๔ | นางอาภรณ์ | ศิริจำปา | หัวหน้าสำนักปลัด |
| ๕ | นางสาวอรนุช | เสือเงิน | เจ้าหน้าที่บริหารงานทั่วไป |

|  |  |  |
| --- | --- | --- |
| เริ่มประชุม | **:** | เวลา ๑๓.๐๐ น. |
|  | **:** | เมื่อที่ประชุมพร้อม ประธานสภา อบต. จุดเทียนธูปบูชาพระรัตนตรัยและสวดมนต์พร้อมกัน ประธานสภา อบต. กล่าวเปิดประชุม |
| ประธานสภา อบต. | **:** | ขอสวัสดีทุกท่าน การประชุมสภาครั้งนี้เป็นการประชุมในสมัยวิสามัญที่ ๑ ครั้งที่ ๔ ประจำปี ๒๕๕๗ เพื่อพิจารณาขออนุมัติกันเงินงบประมาณรายจ่ายเพิ่มเติม (ฉบับที่ ๑) ประจำปี ๒๕๕๗ ประเภทค่าที่ดินและสิ่งก่อสร้าง สำหรับในวันนี้มีสมาชิกสภาอบต. ได้ยื่นหนังสือขอลา ๑ คน คือ นายสุขสนาน รอบคอบ สมาชิกสภา อบต. หมู่ ๔ ลำดับต่อไปขอดำเนินการตามระเบียบวาระการประชุม |
|  |  |  |
| **ระเบียบวาระที่ ๑** |  | **เรื่องที่ประธานแจ้งให้ที่ประชุมทราบ** |
| ประธานสภา อบต. | **:** | ขอเชิญเลขานุการสภาฯ แจ้งเรื่องให้ที่ประชุมทราบ ในวาระที่ ๑ |
| เลขานุการสภา อบต. | **:** | ประชาสัมพันธ์การร่วมทำบุญเช่าพระยอดธง ของหลวงพ่อคูณ ซึ่งทางอำเภอสูงเนินได้ขอเชิญร่วมทำบุญ ซึ่งตอนนี้เหลือเพียง ๖ องค์ ราคาองค์ละ ๓๐๐ บาท มีท่านใดสนใจติดต่อได้ที่สำนักปลัด อบต. |
| **ที่ประชุม** | **:** | **รับทราบ** |
|  |  |  |
| **ระเบียบวาระที่ ๒** |  | **เรื่อง รับรองรายงานการประชุมสภาองค์การบริหารส่วนตำบลมะเกลือเก่า** |
| ประธานสภา อบต. |  | เนื่องจากรายงานการประชุมคราวที่ผ่านมายังไม่แล้วเสร็จขอนำไปพิจารณาในคราวต่อไป |
| **ที่ประชุม** | **:** | **รับทราบ** |
|  |  |  |
| **ระเบียบวาระที่ ๓** |  | **เรื่องเสนอเพื่อพิจารณา** |
| ประธานสภา อบต. | : | **เรื่อง การขออนุมัติกันเงินงบประมาณรายจ่ายเพิ่มเติม (ฉบับที่ ๑) ประจำปี พ.ศ. ๒๕๕๗ ประเภทครุภัณฑ์ ค่าที่ดินและสิ่งก่อสร้าง**  อ้างถึงการประชุมสภาองค์การบริหารส่วนตำบลมะเกลือเก่า ในสมัยวิสามัญที่ ๑ ครั้งที่ ๒ เมื่อวันที่ ๒๔ กันยายน ๒๕๕๗ ที่ประชุมสภาองค์การบริหารส่วนตำบลมะเกลือเก่า ได้มีมติเห็นชอบข้อบัญญัติงบประมาณรายจ่ายเพิ่มเติม (ฉบับที่ ๑) ประจำปี ๒๕๕๗ ดังนั้น เพื่อให้การดำเนินการโครงการในข้อบัญญัติฉบับดังกล่าวเป็นไปด้วยความเรียบร้อย จึงขอกันเงินงบประมาณรายจ่ายเพิ่มเติม (ฉบับที่ ๑) ประจำปี พ.ศ. ๒๕๕๗ ขอเชิญท่านผู้บริหารได้ชี้แจงหลักการและเหตุผล |
| นายก อบต. | : | สำหรับการขออนุมัติกันเงินงบประมาณรายจ่ายเพิ่มเติม (ฉบับที่ ๑) ประจำปี พ.ศ. ๒๕๕๗ ประเภทค่าที่ดินและสิ่งก่อสร้าง ที่ที่ประชุมสภาได้มีมติเห็นชอบไปแล้วนั้นและได้ตราเป็นข้อบัญญัติงบประมาณฯ แล้วนั้น เพื่อให้การดำเนินโครงการที่ได้เพิ่มเติมในข้อบัญญัติฉบับนี้ ได้ทันตามห้วงปีงบประมาณฯ เนื่องจากยังไม่ได้มีการก่อหนี้ผูกพัน จึงต้องขออนุมัติกันเงินงบประมาณ จำนวน ๗ โครงการ ประกอบด้วย   |  |  | | --- | --- | | ๑) | โครงการก่อสร้างถนนคอนกรีตเสริม บ้านหนองม่วง หมู่ ๕ (ซ.บ้านนางสมปอง/ซ.บ้านตาเริ่ม/ซ.บ้านนางบุญเริ่ม) กว้าง ๔.๐๐ เมตร ยาว ๑๒๐.๐๐ เมตร หน้า ๐.๑๕ เมตร งบประมาณ ๒๗๑,๐๐๐ บาท | | ๒) | โครงการก่อสร้างถนนคอนกรีตเสริมเหล็ก บ้านโนนสมบูรณ์ หมู่ ๑๖ (สายทางเข้าบ้านโนนสมบูรณ์) กว้าง ๕.๐๐ เมตร ยาว ๑๕๐.๐๐ เมตร หนา ๐.๑๕ เมตร งบประมาณ ๔๑๖,๐๐๐ บาท | | ๓) | โครงการก่อสร้างถนนคอนกรีตเสริมเหล็ก บ้านห้วยไผ่ หมู่ ๑๐ (ซอยบ้านนายสมชาย) กว้าง ๔.๐๐ เมตร ยาว ๑๕๕.๐๐ เมตร หนา ๐.๑๕ เมตร  งบประมาณ ๓๔๕,๐๐๐ บาท | | ๔) | โครงการก่อสร้างถนนคอนกรีตเสริมเหล็กบ้านหัวเขาพัฒนา หมู่ ๑๓ กว้าง ๕.๐๐ เมตร ยาว ๑๐๐.๐๐ เมตร หนา ๐.๑๕ เมตร งบประมาณ ๒๗๘,๐๐๐ บาท | | ๕) | โครงการก่อสร้างถนนหินคลุก หมู่ ๑ (สายดอนตาเนียม) กว้าง ๕.๐๐ เมตร ยาว ๘๐๐.๐๐ เมตร หนา ๐.๑๐ เมตร งบประมาณ ๓๗๘,๐๐๐ บาท | | ๖) | โครงการขยายเขตประปาเข้าบ้านวังรางน้อย หมู่ ๙ งบประมาณ ๓๙๒,๔๐๐ บาท | | ๗) | โครงการจัดซื้อครุภัณฑ์รถยนต์บรรทุกน้ำดับเพลิงเอนกประสงค์ ขนาดบรรจุ ๘,๐๐๐ ลิตร ชนิด ๖ ล้อ เครื่องยนต์ดีเซล ๖ สูบ ๔ จังหวะ ไม่น้อยกว่า ๒๑๐ แรงม้า จำนวน ๑ คัน ราคา ๒,๘๐๐,๐๐๐ บาท | |
|  |  |  |
|  |  | เมื่อโครงการทั้ง ๗ ได้ผ่านอนุมัติจากที่ประชุมสภาฯ แล้ว ก็จะเร่งดำเนินการจัดซื้อจัดจ้าง โดยจะให้แล้วเสร็จภายในเดือนพฤศจิกายน ดังนั้นเพื่อให้การดำเนินการดังกล่าวทันตามกำหนดระยะเวลา และเพื่อบรรเทาความเดือดร้อนของประชาชน ผมจึงขอให้ที่ประชุมสภาฯ ได้พิจารณา และมีมติอนุมัติการกันเงินงบประมาณ |
| ประธานสภา อบต. | : | ขอเชิญท่านปลัดได้นำเรียนระเบียบกฎหมายที่เกี่ยวข้อง |
| ปลัด อบต. | : | ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงินการเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๔๘ หมวด ๕ ข้อ ๕๙ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่ง ให้ขออนุมัติขยายเวลาเบิกจ่ายได้ไม่เกินอีกหนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี กรณีเมื่อสิ้นสุดระยะเวลาการกันเงินและขยายเวลาเบิกจ่ายเงินแล้ว หากไม่ได้ดำเนินการหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม ดังนั้น ในวันนี้ซึ่งเป็นวันสุดท้ายของปีงบประมาณ ๒๕๕๗ จึงต้องขออนุมัติกันเงินทั้ง ๗ โครงการ เพื่อให้นำเงินงบประมาณมาดำเนินโครงการ ไม่ให้เงินตกไปเป็นเงินสะสม |
| ประธานสภา อบต. | : | ตามที่ท่านนายก อบต. ได้ชี้แจงหลักการและเหตุผล และท่านปลัดได้นำเรียน มีสมาชิกสภา อบต. ท่านใดต้องการจะสอบถามขอเชิญครับ |
| **ที่ประชุม** | **:** | **ไม่มีผู้สอบถามเพิ่มเติม** |
| ประธานสภา อบต. | **:** | เมื่อไม่มีท่านใดต้องการสอบถามเพิ่มเติม ผมขอมติที่ประชุมสภาในการอนุมัติกันเงินงบประมาณรายจ่ายประจำปี พ.ศ. ๒๕๕๗ ประเภทครุภัณฑ์ ค่าที่ดินและสิ่งก่อสร้าง ทั้ง ๗ โครงการ หากท่านใดเห็นชอบอนุมัติให้อนุมัติกันเงินงบประมาณรายจ่ายเพิ่มเติม (ฉบับที่ ๑) ประจำปี พ.ศ. ๒๕๕๗ ไว้ ขอมติยกมือครับ |
| **มติที่ประชุม** | **:** | **ที่ประชุมมีมติเป็นเอกฉันท์ในการอนุมัติกันเงินงบประมาณรายจ่ายเพิ่มเติม (ฉบับที่ ๑) ประจำปี พ.ศ. ๒๕๕๗ ประเภทครุภัณฑ์ ค่าที่ดิน และสิ่งก่อสร้าง** |
|  |  |  |
| **ระเบียบวาระที่ ๔** | **:** | **เรื่อง กระทู้ถาม/ญัตติ** |
| ประธานสภา อบต. | **:** | สำหรับในวาระนี้ไม่มีสมาชิกสภา อบต. ท่านใดได้ยื่นกระทู้หรือญัตติเข้ามา ขอดำเนินการในระเบียบวาระต่อไป |
| **ที่ประชุม** | **:** | **รับทราบ** |
|  |  |  |
| **ระเบียบวาระที่ ๕** | **:** | **เรื่องอื่นๆ** |
| ประธานสภา อบต. | **:** | สำหรับในวาระนี้หากสมาชิกสภา อบต. ท่านใดที่มีเรื่องความจำเป็นเร่งด่วนหรือความเดือดร้อนต่างๆ ของประชาชนภายในหมู่บ้าน และต้องการแจ้งให้ อบต. ดำเนินการแก้ไข สามารถแจ้งได้ในวาระนี้ครับ |
| นายนิยม ตุนาค  สมาชิกสภา อบต. หมู่ |  | เนื่องจากในปีนี้สำนักสงฆ์เขาเกิ้ง มีพระสงฆ์จำพรรษาครบ ๖ รูป สามารถทีจะทำการทอดกฐินได้ ในปีที่ผ่านมาที่สำนักสงฆ์ไม่มีการทอดกฐินเนื่องจากไม่ครบตามที่พุทธบัญญัติกำหนด โดยในปีนี้ได้มีเจ้าภาพได้มาจองกฐินในวันที่ ๑๑ ตุลาคม จึงขอเชิญสมาชิกสภา อบต. ทุกท่านร่วมงานบุญทอดกฐินในวันดังกล่าว และในวันที่ ๗ ตุลาคม ได้จัดพิธีกวนข้าวทิพย์ซึ่งถือเป็นธรรมเนียมปฏิบัติมาหลายปีขอเชิญทุกท่าน |
| **ที่ประชุม** | **:** | **รับทราบ** |
| นายปุ่น กิ้นบุราณ  สมาชิกสภา อบต. หมู่ ๑๓ | **:** | ๑) ขอแจ้งเรื่องไฟฟ้าแสงสว่างดับ จำนวน ๕ หลอด และได้ทำหนังสือแจ้งมาหลายครั้งแล้ว แต่ยังไม่มีเจ้าหน้าที่เข้ามาดำเนินการแก้ไข ขอฝากยังผู้บริหารช่วยเร่งดำเนินการให้ด้วยครับ ๒) เรื่องถนนสายเทวดาที่ชำรุด ซึ่งผมได้นำชาวบ้านไปซ่อมแซมไปแล้วบ้างส่วน ซึ่งท่านนายกได้แจ้งว่าจะของบประมาณในการซ่อมแซม ไม่ทราบว่าจะได้ดำเนินการหรือไม่ |
| ประธานสภา อบต. | : | สำหรับเรื่องซ่อมแซมไฟฟ้านี้ ผมก็ได้รับเรื่องมาหลายหมู่บ้านว่าเกิดความเสียหายหลายจุด ก็ขอฝากยังผู้บริหารและเจ้าหน้าที่เข้าตรวจสอบและดำเนินการแก้ไข |
| นายก อบต. | : | สำหรับในเรื่องนี้ผมได้แจ้งให้เจ้าหน้าที่เร่งดำเนินการ ตามที่มีหนังสือเข้ามา แต่เนื่องจากว่าในช่วงที่ผ่านมานี้มีฝนตกเกือบทุกวัน ทำให้เจ้าหน้าที่ก็ไม่สามารถดำเนินการได้ ส่วนเรื่องถนนเทวดาผมไม่ได้ส่งไปของบประมาณจังหวัด แต่จะใช้เป็นงบประมาณของ อบต. เอง ซึ่งผมได้อนุมัติงบประมาณและได้มีการทำสัญญาว่าจ้างไปแล้ว คงเร็วนี้จะได้ดำเนินการซ่อมแซม ขอฝากยังท่านปลัดได้ติดตามความคืบหน้าด้วย |
| **ที่ประชุม** | **:** | **รับทราบ** |
| ประธานสภา อบต. | **:** | มีสมาชิกสภา อบต. ท่านใดมีเรื่องจะแจ้งอีกหรือไม่ |
| นายบรรจบ ชัยบุรี  สมาชิกสภา อบต. หมู่ ๑๑ | **:** | ขอแจ้งเรื่องความเดือดร้อน ด้วยคุมหนองเลาน้อยได้มีก่อไผ่เอนลงมามาก เกรงว่าอาจจะพาดลงมาทำให้สายไฟขาดได้ และเกิดอันตราย ขอให้ทาง อบต. ได้ส่งเจ้าหน้าที่เข้ามาดูให้ด้วยครับ |
| นายสุพจน์ ใจบุญ  สมาชิกสภา อบต หมู่ ๑๗ | **:** | ขอชี้แจงเรื่องที่ บริษัท คาร์กิลล์ สยาม จำกัด ซึ่งได้เข้าสำรวจยังโรงเรียนต่างๆ ที่ผมได้ส่งรายชื่อไป ได้แก่ โรงเรียนบ้านหนองไม้ตาย โรงเรียนวังรางน้อย โรงเรียนวังรางพิทยาคม โรงเรียนบ้านวังรางใหญ่ และโรงเรียนบ้านบุตาสง และต้องขอโทษอีก ๔ โรงเรียนที่ไปไม่ถึง เนื่องจากทางบริษัทเห็นว่าโรงเรียนที่ไปมานั้นมีความลำบากจริงๆ ซึ่งผู้จัดการบริษัทได้ลงทำการสำรวจด้วย ซึ่งได้สนับสนุนงบประมาณในการสร้างห้องน้ำ และอาคารเอนกประสงค์ จึงให้การสนับสนุนในปีนี้ ส่วนอีก ๔ โรงเรียนที่เหลือขอเป็นปีหน้า ซึ่งผมต้องขอโทษท่านผู้นำและผู้แทนทั้ง ๔ โรงเรียนที่ทำให้รอ เพราะกว่าจะสำรวจแต่ละโรงเรียนก็ค่ำแล้ว เลยไมได้โทรแจ้ง |
| ประธานสภา อบต. | **:** | ตามที่ท่านสุพจน์ ได้นำเรียนนั้น สำหรับอีก ๔ โรงเรียน ก็ไม่ต้องเสียใจ ทางบริษัทได้รับปากแล้วว่าได้รับการสนับสนุนปีหน้าแน่นอน ขอฝากยังท่านสุพจน์ให้ติดตามเรื่องให้ด้วย เพราะว่าโรงเรียนที่เหลือนั้นก็ลำบากจริงๆ |
| **ที่ประชุม** | **:** | **รับทราบ** |
| นายก อบต. | **:** | เนื่องด้วยช่วงนี้เป็นช่วงออกพรรษา หลายหมู่บ้านที่จัดงานบุญทอดกฐิน ขอให้แจ้งต่อที่ประชุมได้ทราบด้วย |
| นายปุ่น กิ้นบุราณ  สมาชิกสภา อบต. หมู่ ๑๓ | **:** | บ้านหัวเขาพัฒนา หมู่ ๑๓ ได้จัดงานทอดกฐินสามัคคีในวันที่ ๑๙ ตุลาคม ขอเชิญชวนสมาชิกสภา อบต. ทุกท่านร่วมทำบุญในวันดังกล่าว |
| นายบุญเส็ง คำบาง  สมาชิกสภา อบต. หมู่ ๑๙ | **:** | ขอบอกบุญ ด้วยในวันที่ ๒๖ ตุลาคม วัดบุ่งคล้าได้จัดกฐินสามัคคี ขอเชิญทุกท่านร่วมทำบุญ และขอเพิ่มเติมสำหรับในหมู่บ้านโซนล่าง หมู่ ๑ หมู่ ๒ หมู่ ๓ หมู่ ๑๘ หมู่ ๑๙ ด้วยบริษัท ปตท. ได้มาว่างท่อส่งก๊าซ แจ้งว่าหากทางหมู่บ้านต้องการให้ช่วยเหลือ หรืออนุเคราะห์สิ่งใด ทางบริษัทยินดีที่จะให้ความช่วยเหลือ ขอให้ทำหนังสือแจ้งเข้าไป ส่วนหมู่ ๑๙ ก็ได้ขอความอนุเคราะห์เก้าอี้ ซึ่งได้รับการสนับสนุนมา ๕๐ ตัว และเครื่องขยายเสียงติดตั้งยังศาลาประชาคม ก็ได้ทำการส่งมอบไปแล้ว |
| นายสมเกียรติ ชินนอก  สมาชิกสภา อบต. หมู่ ๖ | **:** | สำหรับวัดวังรางใหญ่มีงานกฐินวันที่ ๑๙ ตุลาคม |
| นายสมเกียรติ ชัชวาล  สมาชิกสภา อบต. หมู่ ๑๐ | **:** | วัดห้วยไผ่ จัดงานทอดกฐินวันที่ ๑๙ ตุลาคม |
| นายสายัณ ดุงสูงเนิน  สมาชิกสภา อบต. หมู่ ๑๒ | **:** | วัดหนองหลักพัน จัดงานทอดกฐินที่ ๑๒ ตุลาคม |
| นายยอดขวัญ เนียมสูงเนิน  สมาชิกสภา อบต. หมู่ ๑๕ | **:** | วัดคำไฮ จัดงานทอดกฐินวันที่ ๑๙ ตุลาคม |
| นางรวง กอกลาง  สมาชิกสภา อบต. หมู่ ๙ | **:** | เนื่องจากบ้านวังรางน้อย มี ๓ วัด แต่การจัดงานบุญทอดกฐินไม่ตรงกัน ทำให้ประชาชนได้ร่วมทำบุญครบทุกแห่ง คือ วัดวังรางน้อย จัดงานทอดกฐินในวันที่ ๒ พฤศจิกายน วัดเขาหนองบัวธรรมสถาน วันที่ ๒๖ ตุลาคม วัดเขาซาด ๑๘ ตุลาคม |
| นายสมยศ เร็วสูงเนิน  สมาชิกสภา อบต. หมู่ ๔ | **:** | วัดหนองไม้ตาย จัดงานทอดกฐินในวันที่ ๒ พฤศจิกายน |
| ประธานสภา อบต. | **:** | มีหมู่บ้านใดจะแจ้งกำหนดงานทอดกฐินเพิ่มเติมหรือไม่ |
| ที่ประชุมสภา | **:** | ไม่มี |
| ประธานสภา อบต. | **:** | เมื่อไม่มีหมู่บ้านใดจะเพิ่มเติม ขอเชิญท่านปลัดได้นำเรียนเรื่องที่ดินที่ตั้งของสภา อบต. และที่ทำการ อบต. |
| ปลัด อบต. | **:** | ในเรื่องของที่ดินที่ตั้งของหอประชุม และผู้นำหมู่ ๒ ได้มาขอคืน เนื่องจากได้มีหลักฐานที่ดินทั้ง ๒ แปลง ทั้งหมู่ ๒ และหมู่ ๑ ได้มีหนังสือของสำนักงานพุทธศาสนาแห่งชาติ ซึ่งแจ้งว่าเป็นที่ดินที่อยู่ในความดูแลของสำนักงานพุทธศาสนาแห่งชาติทั้ง ๒ แปลง คือ ที่ดินแปลงที่ตั้งหอประชุมนี้ และบริเวณบ้านผู้ใหญ่สะอาด ตรงประปา ซึ่งได้เคยมีการรังวัดชี้แนวเขต ซึ่งที่ดินบริเวณดังกล่าวนี้เดิมเป็นวัดเก่าจะมีหลักฐานอยู่กับสำนักงานพระพุทธศาสนาแห่งชาติ ต่างจากที่ดินสาธารณะประโยชน์ ซึ่งจะทำการซื้อขายไม่ได้ หากใช้ต้องทำการขออนุญาต และในปี ๒๕๕๒ ได้มีหนังสือแจ้งมายัง อบต. เพื่อทำการรังวัดตามระวาง เลขที่ ๕๓๓๘/๐๐๔๖ เป็น สค.๑ เลขที่ ๕๔๗ ติดทางสาธารณะโยชน์ หมู่ ๒ มีเนื้อที่ประมาณ ๕ ไร่ ซึ่งไม่ใช่เป็นสมบัติของหมู่ ๒ เพราะฉะนั้นที่มา อาคารหลังนี้น่าจะเกิดขึ้นมาพร้อมกับสภาองค์การบริหารส่วนตำบล และใช้อาคารหลังนี้เป็นที่ทำการและหอประชุม เพราะก็ถือว่าเป็นสมบัติของทางราชการ ซึ่งจากการที่สอบถามจากผู้ที่มาทำงานที่นี้ในยุคแรกจะเห็นได้ว่าอาคารหลังนี้ได้ทรุดโทรมมาก ก่อนที่จะมาอยู่ในความดูแล เมื่อมาอยู่ในความดูแลของสภาท้องถิ่นในสมัยนั้นก็ได้มีการปรับปรุงเรื่อยมาจนถึงปัจจุบันที่เป็นองค์การบริหารส่วนตำบลมะเกลือเก่า ส่วนห้องที่อยู่ด้านหลังนี้ ทาง อบต. สร้างขึ้นมาเนื่องจากช่วงปีที่ผ่านมาทางอำเภอสูงเนินได้ปฏิบัติการตรวจยาเสพติด ในหมู่ ๑ และ หมู่ ๒ หลายครั้ง และได้มีหนังสือให้ดำเนินการจัดการจัดตั้งศูนย์ป้องการและแก้ไขปัญหายาเสพติด เพื่อเป็นศูนย์ประสานงานระหว่างเจ้าหน้าที่อำเภอ เจ้าหน้าที่ตำรวจและ อบต. ซึ่งศูนย์ฯ นี้สร้างไม่ได้สร้างเพื่อใช้ติดตั้งระบบวงจรปิด แต่เมื่อทางหมู่บ้านต้องการที่จะขอคืน ทางคณะผู้บริหารก็เห็นควรเพราะถือว่าเป็นของหมู่บ้านมาก่อน แต่ขั้นตอนในการคืนนั้นเราควรจะค่อยเป็นค่อยไป เพราะเราต้องย้ายของออก ประกอบกับสิ่งของบางอย่างเป็นครุภัณฑ์ทำให้ต้องมีการตรวจสอบ หาก สตง.เข้าตรวจเราก็ต้องมีครุภัณฑ์เหล่านี้ไว้ให้ตรวจ ส่วนที่ชำรุดเสียนั้น ก็ต้องตัดจำหน่ายตามระเบียบฯ ดังนั้น หากทางหมู่บ้านจะขอคืนก็อยากจะขอเป็นมติที่ประชุม เพราะการโอนสิ่งเหล่านี้ส่วนใหญ่จะเป็นระหว่างหน่วยงานราชการด้วยกันมากกว่า |
| รองประธานสภา อบต. | **:** | ผมสนับสนุนตามที่ท่านปลัดได้นำเรียน เพราะสิ่งของครุภัณฑ์ของ อบต. ซึ่งจะถ่ายโอนไปง่ายๆ ไม่น่าจะได้ จึงอยากให้ท่านปลัดหาแนวทางในการมอบหอประชุมแห่งนี้ให้กับหมู่บ้านที่จะไม่ผิดระเบียบ และขอเวลาให้กับ อบต. ให้ดำเนินการตามกฎระเบียบ ก็ฝากยังท่านผู้นำหมู่บ้านด้วย |
| นายนิยม ตุนาค  สมาชิกสภา อบต. หมู่ ๑๑ | **:** | สำหรับเรืองหอประชุมฯ ในความคิดของผม อยากให้ทางผู้นำหมู่ ๒ ผู้นำชุมชน ประชาชน และตัวแทนจาก อบต. ได้มาประชุมพูดคุยกัน ในเมื่อมติของที่ประชุมก็ยินยอมคืนให้ มติของหมู่บ้านก็ต้องการขอคืน จึงอยากให้มานั่งคุยกัน ทำข้อตกลงร่วมกัน ซึ่งทาง อบต. คืนให้หมู่บ้าน แต่สิ่งของ วัสดุ อุปกรณ์ที่อยู่ ณ หอประชุมแห่งนี้ จึงควรให้เวลาให้การขนย้าย สิ่งใดที่ควรมอบให้หมู่บ้าน และสิ่งใดที่เป็นของทางราชการ ให้ได้มีความเข้าใจตรงกัน ให้ประชาชนได้เข้าใจ จึงควรจัดเวทีได้พูดคุยกัน |
| นายวินัย นิลสูงเนิน  รองนายก อบต. | **:** | จากที่มติประชุมสภาที่ผ่านมาทางสภายังไม่ได้มีมติยกให้ แต่เป็นมติในการรับทราบ เท่านั้น แต่ทางผู้ใหญ่บ้านหมู่ ๒ ได้ประกาศให้กับทางหมู่บ้านได้รับทราบว่าทาง อบต. ได้คืนหอประชุมให้แล้ว ส่วนเก้าอี้ ทางสภา และทาง อบต. ไม่รับผิดชอบ ทั้งที่ทาง อบต. เป็นผู้ถือกุญแจ แต่ไม่เป็นไรทางหมู่บ้านจะจัดผ้าป่าจัดซื้อเก้าอี้เอง แต่ผมคิดว่าเก้าอี้เป็นวัสดุใช้ไปก็ต้องมีวันเสื่อมสลายไปตามกาลเวลา และตามที่ท่านปลัดได้พูดว่าเมื่อยกหอประชุมให้ อบต. แล้วก็ถือเป็นของส่วนราชการ ซึ่งก่อนนั้นตอนนี้ทางหมู่บ้านได้ยกให้เป็นของอบต. ก็เพราะว่าทางหมู่บ้านไม่มีงบประมาณในการดูแล ซ่อมบำรุง เพราะหอประชุมทรุดโทรมมาก ผู้ใหญ่บ้านจึงได้ให้ผมเสนอให้ที่ประชุมรับหอประชุมแห่งนี้ให้ทาง อบต. ซึ่งก็น่าเสียดายที่ไม่ได้ทำสัญญาเป็นลายลักษณ์อักษร เพื่อเป็นหลักฐานในการอ้างอิง ในตอนนี้ผมก็ไม่ได้คิดอะไรนอกจากจะปรับปรุงหอประชุมแห่งนี้ เพื่อให้ อบต. และชุมชนได้ใช้งานร่วมกัน |
| ประธานสภา อบต. | **:** | ประเด็นอยู่ที่ว่าทางหมู่ ๒ ต้องการคืน และสภาเองก็ไม่ขัดข้อง แต่ขั้นตอนการคืนนั้นอยากให้ถูกต้องทั้งฝ่าย ลดการขัดแย้ง ซึ่งสมบัติส่วนร่วมถือเป็นสิ่งสาธารณะ ประชาชนและหน่วยงานราชการก็สามารถที่จะใช้ได้ ซึ่งสภาก็มีมติรับทราบไปแล้ว ส่วนเงื่อนไขนั้นต้องมีส่วนต่างๆ ได้รับทราบรับรู้ สำหรับสภาฯ เองก็ต้องจัดหาที่ประชุมแห่งใหม่ |
| นายสนอง ภูจำนงค์  สมาชิกสภา อบต. หมู่ ๖ | **:** | สำหรับหอประชุมแห่งนี้ สภาฯ เราก็ได้ใช้งานมาหลายปี ก่อนที่จะส่งคืนอยากให้มีขั้นตอนการคืนให้ถูกต้อง และให้ทั้งหมู่บ้านได้มีการประชุมและมีสักขีพยานอาจจะเป็นส่วนของอำเภอ ได้มาทำความตกลงกัน มีการลงมติกันทั้งสองฝ่าย |
| ประธานสภา อบต. | **:** | มีสมาชิกสภา อบต. ท่านใดต้องการที่จะเพิ่มเติมในเรื่องนี้อีกหรือไม่ |
| นางบุญมี เมาสูงเนิน  สมาชิกสภา อบต. หมู่ ๑ | **:** | สำหรับหอประชุมนี้ก็คือเป็นของส่วนรวม หากทางหมู่บ้านจะขอคืนก็ต้องคืนให้ไป ส่วนจะประชุมสภาฯ ในโซนบนบ้าง ก็ยินดีที่จะขึ้นไป แต่ก็รู้สึกใจหายบ้าง เพราะปกติเคยใช้ที่นี่ประจำ |
| นางสุนารี สวัสดี  สมาชิกสภา อบต. หมู่ ๑๘ | **:** | ก็มีความรู้สึกเช่นเดียวกับท่านบุญมี เพราะเพิ่งได้เป็นสมาชิกในสมัยแรกก็มีการเปลี่ยนแปลงสถานที่ประชุม แต่ก็ถือว่าเป็นการแลกเปลี่ยนประสบการณ์ของแต่ละพื้นที่ก็ถือเป็นโอกาสที่ดี |
| นายก อบต. | **:** | เรื่องการพลิกวิกฤตเป็นโอกาส และตามที่ท่านบุญมีได้กล่าวมา ทำให้โซนล่างได้มีโอกาสขึ้นไปโซนบนบ้าง ทำให้ทราบถึงการเดินทางมาประชุม ดังนั้นในอนาคตอาจจะมีการประชุมสัญจรเกิดขึ้น ก็ถือเป็นโอกาสที่ดี ทำให้ประชาชนได้เห็นศักยภาพของสมาชิกสภา อบต. และได้รับทราบถึงการทำงานของสมาชิก รวมถึงอาจได้มีแลกเปลี่ยน และรับรู้ถึงปัญหาได้ชัดเจนมากขึ้น มากกว่าที่เราจะประชุมอยู่ ณ ที่แห่งเดียว ส่วนเรื่องการส่งคืนหอประชุมนั้น ก็ต้องดำเนินการให้ถูกต้องตามระเบียบฯ รวมถึงครุภัณฑ์ อุปกรณ์ต่างๆ ที่อยู่ในห้องนี้ก็ถือเป็นของทางราชการก็ต้องดำเนินการค่อยเป็นค่อยไป ตามที่ท่านปลัดได้ชี้แจงว่าที่บริเวณนี้อยู่ในความดูแลของสำนักงานพุทธศาสนา อยากให้ท่านปลัดได้ประสานให้ชัดเจนว่าอยู่ในความดูแลของหน่วยงานใด เพื่อที่จะดูแนวทางในการดำเนินการต่อไปในอนาคต |
| ปลัด อบต. | **:** | สำหรับที่ดินแปลงนี้อยู่ในความดูแลของสำนักงานพุทธศาสนาจังหวัดนครราชสีมา ถือเป็นส่วนกลาง ซึ่งได้รังวัดและอยู่ในความรับผิดชอบจำนวน ๒ แปลง คือ บริเวณหอประชุม และบริเวณบ้านผู้ใหญ่สะอาด |
| **ที่ประชุม** | **:** | **รับทราบ** |
| ประธานสภา อบต. | **:** | สำหรับในเรื่องนี้มีสมาชิกสภา อบต. จะเพิ่มเติมอีกหรือไม่ |
| ที่ประชุม | **:** | ไม่มี |
| ประธานสภา อบต. | **:** | ในวาระนี้มีท่านใดจะเพิ่มเติม ขอเชิญ |
| นายนิยม ตุนาค  สมาชิกสภา อบต. หมู่ ๑๑ | **:** | สำหรับผมมีเรื่องจะแจ้งให้ทราบ เนื่องจากป่าชุมชนเขาสามสิบส่าง – เขาเขียวได้รับการคัดเลือกเข้าร่วมโครงการ ๖๐ ป่าชุมชนอนุรักษ์พันธุกรรมพืช เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสที่พระองค์ท่านมีพระชนมายุ ๖๐ พรรษา ในวันที่ ๒ เมษายน ๒๕๕๘ ซึ่งในวันที่ ๒๕ ที่ผ่านมา ผมและท่านกำนันเข้าไปที่กรมป่าไม้ เพื่อรับใบประกาศป่าไม้ที่เข้าร่วมโครงการฯ และในวันที่ ๓ ตุลาคม ผมได้ยื่นญัตติไว้ แต่เนื่องจากทางคณะกรรมการลูกโลกสีเขียวจะได้มาทำการถ่ายทำประกอบรางวัล ผมจึงขอถอนญัตติและขออนุญาตลาประชุมในวันที่ ๓ เพื่อดูแลคณะกรรมการ นอกจากนี้กรมป่าไม้ได้มอบใบประกาศฯ ผู้ทำคุณประโยชน์แก่ป่าไม้ โดยในตำบลมะเกลือเก่าได้รับเกียรติ ๒ คน คือ นายสมศักดิ์ บัลลังค์ ผู้ใหญ่บ้านหมู่ ๑๕ และผม ซึ่งก็ไม่ได้ทำงานเพื่อตัวเอง และทำเพื่อชุมชน ในตำบลที่จะได้รับประโยชน์จากป่าชุมชน ถือว่าเป็นสิ่งที่ดีที่เกิดขึ้นในตำบล |
| **ที่ประชุม** | **:** | **รับทราบ** |
| นางบุญมี เมาสูงเนิน  สมาชิกสภา อบต. หมู่ ๑ | **:** | สอบถามเรื่องสมาชิกสภา อบต. หมู่ ๑๙ นายฉลวย บุญเรือง ที่แจ้งว่าจะมารายงานตัวในวันนี้ ไม่ทราบว่าจะมาหรือไม่ |
| ประธานสภา อบต. | **:** | สำหรับในเรื่องนี้ได้แจ้งให้ท่านเลขานุการสภาฯ ได้ติดตาม เนื่องจากเข้าร่วมประชุมหลายครั้งแล้ว |
| ปลัด อบต. | **:** | ผมได้เข้าพบท่านแล้ว ซึ่งท่านก็ป่วยจริง โดยได้แจ้งว่าได้ทำหนังสือแจ้งลาป่วยมาแล้ว ผมจึงได้แจ้งมติที่ประชุมสภาให้ทราบ และรับปากว่าจะเข้าร่วมประชุมในวันนี้ ก็ขอให้ที่ประชุมได้พิจารณา |
| ประธานสภา อบต. | **:** | ตามระเบียบฯ แล้ว หากสมาชิกสภา อบต. ขาดประชุมโดยไม่มีเหตุผลจำเป็นติดต่อกันสามครั้ง ทำให้หมดสมาชิกภาพได้ แต่เนื่องจากท่านได้ส่งใบลามาแจ้งเหตุผลความจำเป็นมา ซึ่งผมในฐานที่เป็นประธานสภา มีหน้าที่ควบคุมดูแล และกำกับดูแลสมาชิกถือเสมือนเป็นตัวแทนท่านนายกอำเภอ ที่คอยกำกับดูแลพวกเราเมื่อสมาชิกสภา อบต. ทำผิดระเบียบประธานสภาก็มีหน้าที่โดยตรงในการรายงานต่อผู้บังคับบัญชาให้ทราบ แต่ต้องถามเหตุผลความจำเป็นก่อนว่าเพราะเหตุใด หากไม่สบายก็มีใบรับรองแพทย์ หรือใบนัด มาชี้แจง ก็ถือเป็นหน้าที่ที่ประธานสภาต้องดำเนินการตามระเบียบ กฎหมาย |
| **ที่ประชุม** | **:** | **รับทราบ** |
| ประธานสภา อบต. | **:** | ในวาระนี้มีท่านใดจะเพิ่มเติม ขอเชิญ |
| ปลัด อบต. | **:** | ขอเพิ่มเติมในเรื่องของการเสนอญัตติ หรือกระทู้ถามเข้ามา ตามที่ท่านได้รับฟังประกาศของ คสช. เรื่องการยุบ หรือ ยก ฐานะของ อบต. เป็นเทศบาล หรือการขอแยกตำบลนั้น หากท่านจะส่งเรื่องเข้าไปยังหน่วยงานต่างๆ ไม่ว่าจะเป็นกรมหรือกระทรวงนั้น ผมขอชี้แจงว่าเรื่องเหล่านี้ที่ส่งไปนั้นก็จะย้อนกลับมาที่สภาฯ ว่าได้มีมติอย่างไร ซึ่งถือเป็นเรื่องใหญ่ อาจจะเป็นเรื่องใหญ่อย่างเช่น การขอแยกจังหวัดบัวใหญ่ ทำให้จังหวัดนครราชสีมาแตกทางความคิดกันเยอะ ซึ่งก็ไม่ใช่สิ่งที่ดี การที่มาขอแบ่งแยกตำบลนั้นผมเองก็ไม่เห็นด้วยเพราะว่า การบริหารงานก็ไม่ได้ลำบาก งบประมาณก็มีการจัดสรรทั่วถึงอยู่แล้ว เราอยู่แบบพึ่งพาอาศัยกัน อย่างนี้จะดีกว่า ขอให้ทุกท่านได้ใช้ดุลยพินิจพิจารณา |
| ประธานสภา อบต. | **:** | สำหรับในเรื่องนี้ผมได้รับทราบมานานแล้ว ตั้งแต่สมัยท่านนายอำเภอประภาส รักษาทรัพย์ ซึ่งตามระเบียบไม่มีการแยกตำบล แต่จะมีตามพระราชบัญญัติสภาตำบลและองค์การบริหารส่วนตำบล ปี ๒๕๓๗ ไม่ได้ชี้ในวรรคใดเลยที่กล่าวถึงการแยกตำบล มีแต่กล่าวว่ามีจำนวนรายได้และประชากรเพิ่มมากขึ้น โดยต้องเป็นไปตามประกาศกระทรวงมหาดไทยให้ยกฐานะจากองค์การบริหารส่วนตำบลเป็นเทศบาลตำบล และท่านนายกก็ได้ปรึกษาไปยังจังหวัดว่ามีกฎหมายฉบับใดที่สามารถแยกตำบลได้ ซึ่งก็ไม่มีกฎหมายฉบับใดกล่าวว่าสามารถแยกได้ ในส่วนนี้ผมจึงได้ใช้อำนาจของประธานสภา ในการไม่นำกระทู้หรือญัตติดังกล่าวเข้าสู่ที่ประชุมสภาฯ เพราะถือว่าหากเข้ามาในวาระอาจจะเกิดปัญหาและความเสียหายโดยรวมได้ ขอให้ท่านสมาชิกได้พิจารณาให้ถ่องแท้ และดูข้อกฎหมายที่เกี่ยวข้อง ก่อน |
| นายนิยม ตุนาค  สมาชิกสภา อบต. หมู่ ๑๑ | **:** | สำหรับในเรื่องนี้ ผมเห็นด้วยกับที่ท่านเลขานุการสภาฯ ไม่ได้นำญัตตินี้เข้าสู่ที่ประชุมสภา เพราะถือว่าเป็นเรื่องใหญ่ หลายตำบลที่มีขนาดใหญ่ว่าตำบลเราเค้าก็ยังไม่แบ่ง เพียงแต่ให้เราค่อยๆ พูดคุยกัน ด้วยความมีสติและเหตุผล เพื่อไม่ให้เกิดความแตกแยก |
| ประธานสภา อบต. | **:** | ผมขอฝากในเรื่องนี้ หนังสือที่มีการขอแยกตำบลนี้มีเพียงผู้ใหญ่บ้านไม่ถึง ๑๐ ท่านเข้าชื่อเท่านั้น ซึ่งในทางปฏิบัตินั้นต้องมีการเข้าชื่อเกินกึ่งหนึ่ง ขอให้เรามองถึงการบริหารจัดการมากกว่าว่ามีความทั่วถึงหรือไม่ เราควรจะแก้ไขในส่วนนี้ อีกทั้งเรื่องนี้ต้องเป็นหน้าที่ของท้องถิ่นมากกว่าท้องที่ ถือว่าไม่ถูกตามกระบวนการและขั้นตอน |
| นางอัศนีย์ กล้วยสูงเนิน  สมาชิกสภา อบต. หมู่ ๑๖ | **:** | สำหรับในเรื่องการแบ่งแยกตำบลนี้ ไม่ทราบถึงประเด็นใดบ้าง หากมีการพูดคุยกันนอกรอบในเรื่องนี้อยากให้ทุกท่าน ได้ร่วมรับฟังและให้กำลังใจแก่ผู้บริหารในการทำงาน |
| ประธานสภา อบต. | **:** | หากมีการพูดคุยในเรื่องนี้อีก ขอให้คณะผู้บริหารหรือผู้ที่เกี่ยวข้องได้จัดเตรียมเอกงานที่เกี่ยวข้อง ระเบียบ กฎหมายต่างๆ มาแจกกับสมาชิกสภา อบต. ร่วมถึง ผู้นำหมู่บ้านได้เกิดความเข้าใจ ถึงหลักเกณฑ์ใดๆ ในการยกฐานะจาก อบต. เป็นเทศบาล เพราะหากพูดคุยกันไม่มีเอกสารมายืนยันก็คงจะใช้เวลานาน และเกิดความเข้าใจไม่ตรงกัน อาจทำให้การสื่อสารไปภายนอกผิดเพี้ยนไปได้ |
| **ที่ประชุม** | **:** | **รับทราบ** |
| ประธานสภา อบต. | **:** | ในวาระนี้มีท่านใดจะเพิ่มเติม ขอเชิญ |
| **ที่ประชุม** | **:** | **ไม่มี** |
| ประธานสภา อบต. | **:** | เมื่อไม่มีท่านใดจะสอบถามเพิ่มเติม ผมต้องขอขอบคุณสมาชิกสภา อบต.ทุกท่าน ที่มาร่วมประชุมในวันนี้ สำหรับการประชุมคราวหน้าขอเลื่อนจากวันที่ ๒ ตุลาคม เป็นในวันที่ ๓ ตุลาคม ๒๕๕๗ เวลา ๐๙.๓๐ น. การแต่งกายชุดสีกากี ท้ายนี้ขอให้ทุกท่านเดินทางกลับด้วยความสวัสดิภาพครับ |
| **ปิดการประชุม** | **:** | **เวลา ๑๖.๐๐ น.** |

ว่าที่ร้อยตรี ชวลิต ปรีดาสา

(ชวลิต ปรีดาสา) ผู้บันทึกรายงานการประชุม

เลขานุการสภาองค์การบริหารส่วนตำบลมะเกลือเก่า

(ลงนาม) สวง งามมะเริง

( นายสวง งามมะเริง ) ผู้ตรวจรายงานประชุม

ประธานสภาองค์การบริหารส่วนตำบลมะเกลือเก่า

คณะกรรมการตรวจรายงานการประชุม

ลงชื่อ รวง กอกลาง

( นางรวง กอกลาง )

ลงชื่อ สุนารี สวัสดี

( นางสุนารี สวัสดี )

ลงชื่อ บุญเส็ง คำบาง

( นายบุญเส็ง คำบาง )